Նանկայի համալսարան

Նանկայի համալսարան (չինարեն՝ 南开大学), 1919 թվականին հիմնադրված ազգային հետազոտական համալսարան Չինաստանի Տյանցզին քաղաքում։ Համալսարանի հիմնադիրներն են համարվում չին լուսավորչիներ Չժան Բոլինը (1876—1951) և Յան Ֆանսունը (1860—1920): Համալսարանը ՉԺՀ պետական խորհրդի վարչապետ Չոու Էնլայայի ալմա մատերն է։ Համարվում է Չինաստանի առաջին և լավագույն դասական համալսարանը։ Պատմություն Համալսարանը հիմնադրվել է մասնավոր միջոցներով, ուստի ի սկզբանե փոքր է եղել։ Իր գոյության առաջին փուլում այն ուներ ընդամենը հումանտիար գիտությունների, տեխնիկայի և բիզնեսի ֆակուլտետներ։ Ուներ ընդհանուր 96 ուսանող։ Համալսարանի առանձնահատկությունն այն էր, որ դասընթացները տեղի էին ունենում ամբողջությամբ անգլերենով։ 1937 թվականին Նանկայի համալսարանը ընդլայնվել է և ունեցել երեք քոլեջ, 13 գրասենյակ և երկու հետազոտական ինստիտուտ։ Այդ ժամանակ համալսարանում սովորում էր 429 ուսանող, իսկ պրոֆեսորադասախոսական կազմն բաղկացած էր 110 դասախոսից։ Համալսարանը ստացել է «Բարձրագույն կրթության Հյուսիսային Աստղ» ոչ պաշտոնական անունը։ Արդիականություն 2009 թվականի վերջին համալսարանում կար 22 քոլեջ, որոնք կրթական ծրագրեր էին առաջարկում բակալավրի 73 մասնագիտությունների համար, 208 ծրագիր մագիստրոսի վերապատրաստման համար, ինչպես նաև 122 ծրագիր դոկտորների գիտությունների համար։ Ուսանողների ընդհանուր թիվը 12 հազար էր, մագիստորսներինը՝ նույնպես։ Ուսանողների մոտ 10%-ը հիմնականում Հարավային Կորեայից էին, Ճապոնիայից, Եվրոպայից և Աֆրիկայից։ Հայտնվելով Չինաստանի լավագույն բուհերի տասնյակում՝ Նանկայի համալսարանը երկրում զբաղեցնում էր առաջատար տեղը։ Նանկայում է գտնվում մաթեմատիկայի, քիմիայի, պատմության, բիզնեսի և տնտեսության լավագույն դպրոցները։ 2008 թվականի ՉԺՀ-ի կրթության նախարարությունը Նանկայի քիմիայի դպրոցը լավագույնն է համարել ամբողջ ՉԺՀ-ում։ Մաթեմատիկայի և պատմության հետազոտությունների տնտեսագիտական բնագավառում Նանկայի համալսարանը ՉԺՀ-ի ավելի քան 2000 համալսարանների շարքում զբաղեցրել է երկրորդ տեղը։ Ակադեմիական դպրոցներ Բնապահպանական հետազոտությունների և ճարտարագիտության դպրոց Օտար լեզուների քոլեջ Պատմության քոլեջ Նախադպրոցական տարիքի երեխաների համար քոլեջ Տեղեկատվական տեխնոլոգիաների քոլեջ Չինական լեզվի և մշակույթի քոլեջ TEDA քոլեջ Քիմիական քոլեջ Բիզնեսի քոլեջ Պետական կառավարման դպրոց Գրականության դպրոց Մաթեմատիկայի դպրոց Բժշկական դպրոց Մարդկային գիտությունների դպրոց Իրավունքի դպրոց Ծրագրային ապահովման դպրոց Դեղագիտության դպրոց Փիլիսոփայության դպրոց Ֆիզիկայի դպրոց Տնտեսագիտության դպրոց Համալսարանի ռեկտորներ Չժան Բոլին՝ 1919—1948 Հե Լյան՝ 1948—1957 Յան Շիսյան 1957—1969, 1979—19 Ցզան Բոպին՝ 1978 Տեն Վեիցզաո՝ 1981—1986 Մու Գոգուան 1986—1995 Հոու Ցզիսին 1995—2006 Ժաո Ցզիհե՝ 2006-2011 Գոնգ Կե՝ 2011-մինչ օրս Հայտնի շրջանավարտներ Չժոու Էնլեյ՝ ՉԺՀ-ի առաջին վարչապետը Ու Դայու՝ Թայվանի գիտությունների ակադեմիայի նախկին նախագահ Չերն Շինգ Շեն՝ 20-րդ դարի դիֆերենցիալ երկրաչափության առաջին մասնագետ Ցաո Յուի՝ 20-րդ դարի չինական խոշորագույն դրամատուրգ Լյու Դունշեն՝ Թայլերի մրցանակի դափնեկիր Ֆան Ցզեն՝ նկարիչ և գեղանկարիչ Մու Դան՝ առավել հայտնի 20-րդ դարի չինացի բանաստեղխների և թարգմանիչների ներկայացուցիչներից մեկը, Երկրորդ համաշխարհային պատերազմի չինական էքսպեդիցիոն կորպուսի անդամ Հուան Ժենյու՝ պատմաբան, Մին դինաստիայի խոշոր մասնագետ, «Մակրո-պատմության» կողմնակից։ Նրա գրքերը լավագույն վաճառվող գրքերից են Չինաստանում և Թայվանում։ Ցոյ Են Գեն՝ Կորեայի պետական և քաղաքական գործիչ, Կորեայի ժողովրդական բանակաի հրամանատար, Հյուսիսային Կորեայի Գերագույն ժողովրդական ժողովի նախագահության նախագահ։ Վարկանիշ Չինաստանոի լավագույն բուհերի ցանկում 9-րդն էր։ 2009 թվականի ժողովրդական համալսարանի կողմից հրապարակված վարկանիշ։ Ըստ www.netbig.com-ի՝ համալսարանը Չինաստանի լավագույն բուհերի ցանկում զբաղեցնում էր 8-րդ տեղը 2005 թվականի ՉԺՀ-ի կրթության նախարարության վարկածով համալսարանը ՉԺՀ-ի լավագույն բուհերի ցանկում 8-րդն էր։ Ծանոթագրություններ Արտաքին հղումներ Официальный сайт университета Институт математики Онлайн-заявки для поступления в Нанькайский университет Արխիվացված 2015-05-26 Wayback Machine